God se krag—waarneembaar in die sterre — Wagtoring – AANLYN BIBLIOTEEK
w08 5/1 bl. 6-7
Hoe God sy krag gebruik
Die uitsonderlike kenmerke van ons son
Jehovah God gebruik sy krag om diegene te onderskraag wat sy wil doen. Byvoorbeeld, die apostel Paulus het hom ingespan om ander van God te leer. Paulus was nie bomenslik nie, maar hy kon ondanks hewige teenstand baie vermag. Hoe? Hy het erken dat hy "krag wat bo die normale is", van God ontvang het.—2 Korintiërs 4:7-9.
Jehovah God het ook sy krag gebruik om diegene te vernietig wat sy sedelike standaarde skaamteloos geskend het. Jesus Christus het gewys na die vernietiging van Sodom en Gomorra en na die Vloed van Noag se dag as voorbeelde van Jehovah se selektiewe gebruik van vernietigingskrag. Jesus het voorspel dat Jehovah binnekort weer sy krag sal gebruik om diegene te vernietig wat Sy standaarde ignoreer.—Matteus 24:3, 37-39; Lukas 17:26-30.
Nadat jy gepeins het oor die krag van God wat in die sterre gesien kan word, voel jy moontlik soos koning Dawid, wat gesê het: "Wanneer ek u hemel sien, die werke van u vingers, die maan en die sterre wat u berei het, wat is die sterflike mens dat u aan hom dink, en die mensekind dat u vir hom sorg?"—Psalm 8:3, 4.
Ja, dit laat ons nederig voel wanneer ons besef hoe onbeduidend ons blykbaar is in vergelyking met die uitgestrektheid van die heelal. Maar ons hoef nie oorweldig te voel deur God se krag nie. Jehovah het die profeet Jesaja geïnspireer om hierdie gerusstellende woorde neer te skryf: "Hy [God] gee die vermoeide krag; en aan die een sonder dinamiese energie skenk hy volle sterkte in oorvloed. Seuns sal moeg sowel as afgemat raak, en jong manne sal vir seker struikel, maar dié wat op Jehovah hoop, sal nuwe krag kry. Hulle sal opvaar met vlerke soos arende. Hulle sal hardloop en nie afgemat raak nie; hulle sal loop en nie moeg raak nie."—Jesaja 40:29-31.
As dit jou begeerte is om God se wil te doen, kan jy seker wees dat hy jou sy heilige gees sal gee om jou te onderskraag. Maar jy moet daarvoor vra (Lukas 11:13). Met God se steun kan jy enige beproewing verduur en die krag verkry om te doen wat reg is.—Filippense 4:13.
Met God se steun kan jy die krag verkry om te doen wat reg is
Kloksgewys van links bo: Maalstroom-sterrestelsel, Pleiades-sterreswerm, Orion-newel, Andromeda-sterrestelsel